als_Latn dik_Latn sag_Latn
Juventus-Real Madrid, finalja që vlen 1 miliard euro. Në përbërjet e të dyja skuadrave luajnë yjet e botës, lojtarët më të mirë të momentit.
Në stadiumin e Kardifit do të zbresin peshat e rënda të futbollit europian, ato që kanë bërë histori në kampionatet respektive dhe në Europë.
Faqja e specializuar për analizimin e vlerës së kartonëve të futbollistëve ka publikuar formacionin më të shtrenjtë që mund të ndërtohet nga lojtarët e të dy ekipeve.
Qartazi ky formacion dominohet nga lojtarët e Realit të Madridit dhe nga Juventusi janë prezent vetëm dy, Leonardo Bonuçi dhe Gonzalo Higuain.
Kjo është 11-tëshja më e shtrenjtë mes lojtarëve të zgjedhur nga të dyja kampet: Navas (18); Karvahal (30), Bonuçi (40), Ramos (40), Marselo (32); Kros (60), Modriç (45); Bejl (90), Hames (50), Ronaldo (100); Higuain (70). Në total: 580 milionë euro.
Por nëse marrim edhe lojtarët e tjerë që në krahësim me këta të formacionit kushtojnë më pak, atëherë 22 lojtarët që do zbrezin sot në fushë, kalojnë të gjithë së bashku shifrën e frikshme 1 miliardë euro.
als_Latn als_Latn als_Latn als_Latn als_Latn als_Latn